Antony Thachuparambil

Antony Thachuparambil (Kottat, Kerala, 1894ko abenduaren 8a – Chelakkara, Kerala, 1963ko ekainaren 9a) Siro-malabar Eliza Katolikoaren apaiz eta gizarte-erreformatzaile indiarra izan zen, Chelakkara herrian aritu zena. 2009ko ekainaren 9an, Egoitza Santuak Jainkoaren mirabe izendatu zuen.

 Bizitza 
Antony Thachuparambil 1894ko abenduaren 8an jaio zen Kottaten, Keralako Chalakudy barrutiko herrian, Poulose eta Rosaren semea. Chalakudyko Bigarren Hezkuntzako Eskolan eta Tiruchirappalliko St. Joseph's Collegen ikasi zuen. Gero Thrissurreko Mary Matha apaizgaitegi nagusian jarraitu zituen bere ikasketak eta 1924ko abenduaren 22an apaiztu zen. 

1928tik hiru hamarkada inguru eman zituen Chelakkaran, atzeratutako baso-eremu batean. Tokiko gizartea eraberritu zuen, klase guztietako jendeari zerbitzatuz, kasta, sinesmen, arraza eta erlijioa kontuan hartu gabe. Santa Maria eliza, nesken eskola bat, umezurztegi bat, komentu bat eta osasun klinika bat sortu zituen. 1963ko ekainaren 9an hil zen, 68 urte zituela.

 Jainkoaren mirabe izendapena 
Hainbat mirari egozten zaizkio, Erromatar Eliza katolikoak aztertzen eta egiaztatzen ari direnak. 2009ko abenduaren 9an, Egoitza Santuak Jainkoaren mirabe deklaratu zuen. 

Thachuparambilen bizitzari buruzko dokumental bat 2015ean estreinatu zen Shalom Television katean, Saints Town telesaileko atal gisa.

 Erreferentziak 

 Kanpo estekak 

Kategoria:Indiako apaizak
Kategoria:Indiako katolikoak
Kategoria:Apaiz katolikoak
Kategoria:Jainkoaren mirabeak
Kategoria:XIX. mendeko indiarrak
Kategoria:XX. mendeko indiarrak